DRŽAVNO PRVENSTVO ZA REKREATIVCE in veterane V NAMIZNEM TENISU,

 SEZONA 2011/2012
JESENICE,  21.04. 2012 in
MEMORIALNI TURNIR ALOJZA ŠTRUMBLA
PRIREDITELJ
      

TEKMOVANJA

TVD Partizan Javornik Koroška Bela, sekcija za namizni tenis
KRAJ
JESENICE, Osnovna šola Prežihovega Voranca, Tomšičeva 5, Jesenice
ČAS 



Sobota, 21. aprila  2012, z začetkom ob 9.00 uri.
Ob 9.00 pričnejo s tekmovanjem vse kategorije dvojic, posamezniki pa ob 9.30.
PRAVICO NASTOPA
Igralci in igralke s slovenskim državljanstvom, ki izpolnjujejo  starostne pogoje po pravilih NTZS, ETTU in ITTF.

DISCIPLINE
Moški posamezno:



do 39 let




40 – 49 let




50 – 59 let




60 – 64 let




65 – 69 let




70 – 74 let




nad 75 let




Moški pari:


do 39 let

40 – 59 let


50 – 59 let


60 – 64 let
 
65 - 69 let
70 – 75 let  

nad 75 let – Memorialna disciplina

Ženske posamezno:



do 49 let





nad 50 let




Ženski pari:



enotna kategorija

Mešani pari:

enotna kategorija


NAČIN IGRANJA
V okviru starostnih disciplin-posamezno, se igra v skupinah 3-5 igralcev, vsak z vsakim. Prvi in drugi iz vsake skupine se uvrstita v finalno skupino, kjer se igra na izpadanje (razigrava se tudi 3. in 4. mesto), ostali igrajo v tolažilni skupini, kjer se prav tako igra na izpadanje. Vse kategorije dvojic se v celoti igrajo na izpadanje.

Igra se po pravilih NTZS na 3 dobljene nize do 11 točk. Nosilci posameznih skupin se določijo glede na rezultate državnega prvenstva v letu 2011 in rezultatov računalniške jakostne lestvice za sezono 2011/2012. Posamezna starostna kategorija se igra, če je prijavljenih vsaj 5 igralcev, sicer se priključijo mlajši kategoriji. V igri dvojic morajo biti prijavljeni vsaj 4 pari za posamezno kategorijo, sicer se priključijo mlajši kategoriji. Ženske dvojice se v primeru premajhnega števila prijavljenih priključijo moškim dvojicam v ustrezni starostni kategoriji. Par nastopa v kategoriji mlajšega partnerja.

Vsi igralci in igralke nastopajo na lastno odgovornost.
PRIJAVE


morajo prispeti na naslov:


Milana Krmelj, Likovičeva 3 a, Jesenice 4270 ali na elektronski naslov milana.krmelj@gmail.com . Prijave bomo sprejemali tudi na dan tekmovanja do 8:30 ure. Dodatne informacije na tel. 041 452 836 Milana Krmelj
PRIJAVNINA
znaša 15,00 EUR – plačilo ob prijavi pred začetkom tekmovanja.

V prijavnini je vključena dobrodošlica, malica in kosilo.
NAGRADE
Pokale prejmejo trije prvouvrščeni v vsaki kategoriji in zmagovalni par dvojic. Drugi in tretji par dvojic ter zmagovalec tolažilne skupine prejmejo medalje.
V okviru samega tekmovanja si bo moč ogledati tudi razstavo na temo:

74 let namiznega tenisa in
20 letnica smrti Alojza Štrumbla,
začetnika namiznega tenisa na Jesenicah

Vljudno vabljeni vsi ljubitelji namiznega tenisa.




Jesenice, 06.01.2012






